โบรกดังมองหุ้นไทยไปดวงดาวถึง 1650!! - FINNOMENA
11 พ.ย. 2563

HOT NEWS DIGEST – โบรกดังมองหุ้นไทยไปดวงดาวถึง 1650!!
ทางบล.เมย์แบงก์กิมเอ็งได้ให้มุมมองหุ้นไทยครึ่งปีหลัง มีโอกาสขึ้นไป 1650 จากแนวโน้มฟื้นตัวหลังสงกรานต์และการลงทุนภาครัฐ
ดัชนี SET ปลายปีที่แล้วอยู่แค่เพียง 1288 ดังนั้นหาก SET จะไปอยู่ 1650 จะต้องบวกถึง 28% ต่อปีเลยทีเดียว ซึ่งโดยเฉลี่ยแล้ว SET จะให้ผลตอบแทนเพียง 10 กว่าๆต่อปีเท่านั้น 
ในขณะที่ กำไรของบริษัทจดทะเบียนนั้นในปีนี้ กลุ่มหลักๆเช่น Bank, Energy หรือแม้แต่ ICT ก็ไม่น่าที่จะโตโดดเด่นมากนัก จากสภาวะเศรษฐกิจในปัจจุบัน
ดังนั้นเรามองว่าการที่ดัชนีจะไป 1650 ในปลายปีนี้อาจจะค่อนข้างยากสักนิด เพราะกำไรรวมของตลาดปีนี้น่าจะไม่ได้โตมาก
สิ่งที่พอเป็นไปได้ที่จะดันตลาดไป 1650 อย่างที่หวังก็อาจจะเป็นเงินทุนจากต่างชาติที่ไหลเข้าไทยซะมากกว่า
FINNOMENA รายงาน
บล.เมย์แบงก์กิมเอ็ง มองครึ่งปีหลังมีลุ้นดัชนีทะลุ 1600 จุด
แหล่งข่าว : ทันหุ้น 18 เมษายน 2559
นายสุกิจ อุดมศิริกุล กรรมการผู้จัดการและหัวหน้าฝ่ายวิจัยหลักทรัพย์ บริษัทหลักทรัพย์ (บล.) เมย์แบงก์ กิมเอ็ง จำกัด (ประเทศไทย) เปิดเผยว่า แนวโน้มดัชนีหุ้นไทยหลังสงกรานต์มีแนวโน้มดีขึ้น โดยประเมินการเคลื่อนไหวของดัชนีหุ้นไทยในช่วงครึ่งปีแรกเคลื่อนไหวประมาณ 1,400 จุด ขณะที่ครึ่งปีหลังมีโอกาสปรับตัวขึ้นมาอยู่ที่ 1,650 จุดในช่วงปลายปี ตามการฟื้นตัวของภาวะเศรษฐกิจไทยและแนวโน้มการลงทุนโครงการภาครัฐที่คาดว่าจะมีการลงทุนมากขึ้นในช่วงครึ่งปีหลัง ซึ่งจะเป็นแรงขับเคลื่อนภาวะเศรษฐกิจไทยที่สำคัญ
นอกจากนี้ยังได้แรงหนุนจากเงินทุนต่างชาติ กลับเข้าลงทุนในตลาดหุ้นไทย และตลาดหุ้นเกิดใหม่มากขึ้น หลังจากไตรมาสแรกที่ผ่านมาเห็นสัญญาณการไหลกลับของเงินทุนต่างชาติบ้างแล้ว ประกอบกับอัตราดอกเบี้ยในตลาดโลกยังต่ำ อีกทั้งยังเชื่อว่าผลประกอบการบริษัทจดทะเบียน (บจ.) ในตลาดหุ้นไทยจะค่อยๆ ปรับตัวดีขึ้นจากปีที่ผ่านมา
  FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ